I de knap 20år jeg har bestilt pakker fra USA eller udlandet hvor der I nogle tilfælde sendes et brev om told og afgift, har jeg denne gang ikke modtaget noget brev i postkassen på adressen.
Den seneste pakke har jeg fulgt via USPS Track & Trace og lige siden den kom til Danmark stod der hver dag samme notering at den var under toldbehandling. Efter knap 2½ - 3 uger i tolden ændre beskeden sig til via Track & Trace at den er sendt retur til afsender. Jeg ringer straks til USPS først men får at vide at det er Post DK jeg skal ringe til, så det gør jeg. Jeg får at vide at Post DK har sendt et brev på adressen som jeg ikke har reageret på mht. afhentning af pakken. Den dato jeg får at vide at jeg skulle have modtaget brevet, har jeg været til stede døgnet rundt både dagene op til og efter. Der har ikke været noget postbud med noget brev i postkassen eller ringet på. Jeg har enda et stort vindue i værelset/kontoret lige over døren til opgangen hvor jeg kan se ned på alle dem som går ind og ud og dem som ringer på.
Efter en snak med post DK omstiller de mig til deres told-afdeling hvor en af de første sætninger jeg imødekommer hos medarbejderen i den anden ende af røret efter at have præsenteret mig selv kort er "åhhhhh .... nå så må jeg jo have dit nummer på pakken", en yderst trættende og stressende stemme som tydeligvis ingenting gider eller kan gøre for én.
Jeg får at vide hele den samme smøre en gang til at de har afleveret et brev i postkassen og at pakken er sat til afsending mod lufthavnen, men hun kunne ikke se om den var ankommet til lufthavnen eller om den var på vej derud eller om den var afhentet inden udkørsel mod lufthavnen. Jeg får at vide at de ikke kan hjælpe mig og at det er påstand mod påstand da de har afleveret brevet.
Jeg siger til hende at jeg lige har talt med en post danmark medarbejder i den anden afdeling som sagde at hvis pakken er afsendt dags dato og stadigvæk var i Danmark så kunne de godt nå at få den stoppet og sendt til mig, men det sagde hende jeg talte med fra told-afdelingen at det kunne ikke lade sig gøre! Og hun bliver lettere irriteret og siger at det er min egen skyld hvormed hun samtidig begynder at udspørge om andre ting som fx Hvem "person XXX" som står som boende på den adresse, for det var jo ikke mit navn. Nej svare jeg, det er min mor, vi har samme familie navn, både mellem og efternavn, desuden er vi den eneste familie der har det navn. Derudover står der både på dørtelefonen og postkassen vores familie navn "XXX" siger jeg.
Men det hele køre på at der er afleveret et brev i den postkasse hvilket der ikke er. Jeg har hver dag kigget postkassen igennem, evt. de få reklamer der måtte snige sig ind trods "Nej Tak til reklamer" for at se om brevet skulle have røget mellem en af reklame siderne.  

Jeg er sådan set ligeglad om det jeg har bestilt har kostet 1.000 kr eller 5.000 kr eller 10.000kr eller mere. For mig er det et princip at der IKKE er kommet et brev som Post DK påstår.
Damen i told-afdelingen via Post DK går så videre med en søforklaring, noget i retning med "...jamen folk kan jo blot snyde..." hvortil jeg må afbryde og sige "hvordan skulle jeg kunne snyde når du siger pakken er til afhentning med betaling. Jeg har jo ikke modtaget pakken først og så derefter undladt at betale. Jeg får jo netop først en faktura fra jer samt om afhentning."

Intet siver igennem.

Jeg har 2 Youtube kanaler, den ene er der på nuværende tidspunkt over 77.000 abonnementer, de fleste fra USA men generelt fra hele verden. Uden jeg kan sige det med sikkerhed, vil jeg dog estimere at omtrent 2.000 af dem er små selvstændige/virksomheder set ud fra de spørgsmål jeg ofte bliver stillet på Youtube.
Skal jeg så nu til at forklare over 77.000 abonnementer hvilken oplevelse jeg lige har været igennem da det produkt jeg havde bestilt skulle have været brugt i en video på Youtube.
Jeg tænker jo lidt "Hvis jeg har min ret til at give min mening til kende via Trustpilot,så har jeg vel samme ret til at give min mening/oplevelse til kende på min Youtube kanal." - blot en tanke.

Det vil jo sætte både USPS og Post DK og told-afdelingen i rigtig dårligt lys. Jeg ville selv personligt som virksomhed i udlandet overveje om der var en anden vej mine kunder kunne få deres pakke på fx via Fedex eller lign.

Både USPS og den første jeg taler med hos Post DK har en pæn tone i telefonen, men da jeg bliver omstillet til told-afdelingen er det som at træde ind i et rent helvede mildt sagt !

----------------
"We cannot solve our problems with the same thinking we used when we created them" - Albert Einstein